ન્યુઝ ચેનલ સી.એન.એન-આઈ.બી.એન / CNN-IBN www.ibnlive.in.com તરફથી 2011માં ડૉ. વર્ગીસ કુરિયનને ‘લાઇફ ટાઇમ એચીવમેન્ટ’ એવોર્ડ જાહેર થયો તેના સમારંભમાં સન્માન સ્વીકારતા અને પ્રતિભાવ આપતા તેમને ટી.વી.માં જોયા હતા. એ એવો સમય હતો જ્યારે ઇ-મેલના ઇનબોક્ષમાં રોજની બે મેઇલ તેમને લગતી આવતી હતી. ડૉ. કુરિયનને ‘ભારતરત્ન’ મળે તે માટે ચલાવાતી ઓનલાઇન ઝુંબેશમાં સામેલ થવાનું આમંત્રણ કે પીટીશન સાઇન કરવાનું જણાવતી એ ઇ-મેલ એકવીસમી સદીનો – સમયનો તકાજો હતી. દેશ માટે ‘શ્વેત ક્રાંતિ’ની ઝુંબેશ સફળતાપૂર્વક પાર પાડનાર માટે ‘ભારતરત્ન’ની ઓનલાઇન ઝુંબેશ કરવી પડે તેને પણ સમયની બલિહારી જ કહેવી પડે.